**«Жетісай ауданының мамандандырылған «Дарын» мектеп-**

**интернаты» коммуналдық мемлекеттік мекемесінде өткізілген**

**«Зорлық-зомбылықсыз балалық шақ!»; «Ерте жүктіліктің алдын алу»**  **тақырыбындағы жиынының**

**Хаттамасы №**

Жетісай каласы

Өтілген мерзімі: 16.11.2022ж. сағ:16 00

Өтілген орны: АКТ залы.

Қатысқандар: 7-8- 9-10-11 сынып қыз балдары.

1.«Жетісай ауданының мамандандырылған «Дарын» мектеп-интернаты» коммуналдық мемлекеттік мекемесінің директордың тәрбие ісі жөніндегі орынбасары Н.Нұрмағанбетов

2.«Жетісай ауданының мамандандырылған «Дарын» мектеп-интернаты» коммуналдық мемлекеттік мекемесінің педиатр врач Тажен Гүлназ Әбдірқызы

3.Жетісай ауданының орталық ауруханасының акушер-генеколог дәрігері Алиева Назипа Тулбасиевна

4 Мейрбике Шериева Гулзат Турдыбаевна

5. Интернат меңгерушісі Адилбекова Айнұр Сайфудиновна

6.Әлеуметтік педагог: Байбосынова Лаззат Абдиманаповна

7. Педагог психолог Рахимова Бибігүл Сапаровна

 **Күн тәртібінде:**

1. Ерте жүктіліктің алдын алу;
2. Қыздардың жеке бас тазалығы;
3. Жұқпалы аурулардың алдын алу;
4. Ерте жүктіліктің ертеңі қандай?

**Тыңдалды:**

 «Зорлық-зомбылықсыз балалық шақ!»; «Ерте жүктіліктің алдын алу» тақырыбында мамандармен кездесу сағаты өткізілді.

 Мамандармен кездесу сағатын мектеп-интернаттың ДТІЖО Н.Нұрмағанбетов сөз сөйлеп, кездесу кешін ашық деп жариялап, қатысутшылармен таныстырды.

 Кездесу іс-шарасында алдымен, сөз алған мектебіміздің ДТІЖО Н.Нұрмағанбетов ұрпақ тәбиесінің өзекті мәселелеріне тоқталды.

 Бірінші мәселе бойынша Жетісай қалалақ емханасының генекологы Алиева Назипа апай сөз сөйледі. Ол өз сөзінде ерте жүктілік деп 13-19 жаста болған жүктілікті айтамыз. Бұл кезде қыз балада бойжеткен кезеңі гармоналды ауысу кезеңі басталады. Бұрын ерте жүктілік жағдайы төмен отбасыларда болады деп есептелген, бырақ қазір бұл пікір өзгерді. Көпшілік ата аналар балаларырының сексуалды өмірлеріне араласқылары келмейді. Мұны бұқаралық құралдардан интернеттен біледі деп ойлайды. Алайда, бұл ақпарат қыз балаларға жеткіліксіз болып келеді. Ерте жыныстық қатынасқа түсу жасөспірімдердің репродуктивті денсаулығын бұзады. Ол әрбір кезеңде қуанышпен де, қайғымен де, түрлі дерттермен де бетпеөбет кездеседі. Денісау ұрпақты өмірге әкелу үшін қыздардың репродуктивті денсаулығы өте маңызды екенін түсінуіміз қажет екендігін қыздарға түсіндіріп, егер ерте жүктілік болған жағдайда сенім телефонына немесе көрсетілген мекен-жайға келіп көмек сұрауға болатынын баяндады.

Күн тәртібіндегі екінші мәселе бойынша мектеп дәрігері Тәжен Гүлназ апай қыз бала гигиенасы жеке бас гигиенасының бірінші ережесі тазалық, ол туралы бұрыннан белгілі. Жекелеген кейбір арнайы жеке бас гигиенасының адам жынысына, жыныс ағзалар құрылысы және қызметіне байланысты кейбір жағдайлары бар. Етеккірдің басталуы, қыз баланың алдына бір мәселе қояды. Алдымен етеккірдің келуі денсаулық жағдайына, қыз баланың жеке гигиена ережелерін сақтауына байланысты екенін есте ұстау керек. Әдетте, дені сау, шыныққан, спортпен шұғылданатын, жақсы тамақтанатын қыз балаларда етеккір жақсы өтеді. Жалпы сау қыз бала да етеккір келген кезде жабығу сезу мүмкін. Алайда бұл сырқат емес, қалыпты жағдай. Сондықтан салауатты өмір салтын ұстану қажет. Ой, физикалық жұмыстардан бас тартпау керек. Алайда ауыр физикалық жұмыстарды азайту керек. Етеккір кезінде сыртқы жыныс ағзаларын таза ұстағанның маңызы зор.

Үшінші мәселе бойынша мектеп медбикесі Шерева Гүлзат апай жалпы гигиена, еңбек гигиенасы, оқушы жастар гигиенасы, тағам гигиенасы, болып бірнешеге бөлінеді. Киім кешек және аяқ киім тазалығы: адамның аяқ киімге көңіл бөлу қажет. Аяқ киімнің әдемі жаңа, киюге өте қолайлы болып, аяқты қыспау керек. Биік өкшелі аяқ киімді киюдің қажеті жоқ. Сол сияқты кроссовкаларды жалпы киюге болмайды. Сол сияқты красовкаларды жалпы киюге болмайды. Ол аяқты бұзады, бірнеше аяқ дерттерін аяққа туғызады. Өйткені барлық красовкалар синтетикалық материалдан жасалады. Киім жыл мезгіліне және ауа райына сай киілуі керек. Синтетикалық киімді жазды күні киюдің қажеті жоқ. Өйткені адам денесінің терлегенде киімге тер сіңбей жұқпалы ауру тарататын микробтардың ұясына айналуы мүмкін.

Сөз кезегі әлеуметтік педагог Байбосынова Лаззат апайға берілді, ол қыз тәрбиесі жөнінде өз ойын ортаға салды. Халқымыз «қыз-қонақ» деп, төрінен орын беріп, қыздарды алтынның сынығына балап өсірген. Жалпы бала тәрбиесіне, соның ішінде қыз бала тәрбиесіне өте көп көңіл бөлген. Ата-бабаларымыз «қызға қырық үйден тыю, қала берсе қара күңнен тыю» деген мақалға қаншама ой сыйғызған. Қыз бала тәрбиесіне тек анасы жауапты емес, бүкіл ауыл, ел жауапты болып отырған. Қазақ қыздарының менталитетіне қарапайымдылық, сыпайылық, инабаттылық, үлкенді сыйлау, кішіге ізет көрсету, ақылдылық, имандылық сияқты қасиеттер кіретіндігін айтып өтті. Бейне тақтада бейнеролик көрсетілді, оқушылар баспасөз беттерінен оқығандарын және теледидардан көргендері бойынша өздерінің ойларын айтты.

Төмендегідей мәселелер қаралып, қаулы етеді:

 Сынып тәрбиешілері, ата ана қыз балаға ерте жүктілік пен ерте босану жастардың денсаулығына, болашағына зиян екенін кеңінен насихаттау қажет.

**ДТІЖО: Н.Нұрмағанбетов**

**Педиатр врач: Г. Тажен**

 **Әлеуметтік педагог: Л.Байбосынова**

 Педагог психолог: Б.Рахимова

 **Мейірбике: Г. Шериева**

**«Жетісай ауданының мамандандырылған «Дарын» мектеп-**

**интернаты» коммуналдық мемлекеттік мекемесінде өткізілген**

**«Зорлық-зомбылықсыз балалық шақ!» тақырыбындағы жиынының**

**Хаттамасы №**

Жетісай каласы

Өтілген мерзімі: 15.11.2022ж. сағ:16 00

Өтілген орны: АКТ залы.

Қатысқандар: 7-8- 9-10-11 сынып ұл балдары.

1.«Жетісай ауданының мамандандырылған «Дарын» мектеп-интернаты» коммуналдық мемлекеттік мекемесінің директордың тәрбие ісі жөніндегі орынбасары Н.Нұрмағанбетов

2.«Жетісай ауданының мамандандырылған «Дарын» мектеп-интернаты» коммуналдық мемлекеттік мекемесінің «Әкелер алқасы» мүшесі Досаев Қайрат Сарсенбаевич

3. Жетісай ауданының АІІБ- нің полиция майоры Қарсыбеков Ерболат

4. Жетісай ауданының АІІБ- нің полиция лейтенанты Насирбаев Нұрғали

5.Әлеуметтік педагог: Байбосынова Лаззат Абдіманапқызы

6.Педагог психолог Рахимова Бибігүл Сапаровна

 **Күн тәртібінде:**

 Зорлық-зомбылықсыз балалық шақ, жастар мен жасөспірімдер арасында құқық бұзушылық пен зорлық зомбылыққа жол бермеу

**Тыңдалды:**

 «Зорлық-зомбылықсыз балалық шақ!» тақырыбында мектеп инспекторлары мен әкелер алқасымен кездесу сағаты өткізілді.

Мамандармен кездесу сағатын мектеп-интернаттың ДТІЖО Н.Нұрмағанбетов сөз сөйлеп, кездесу кешін ашық деп жариялап, қатысутшылармен таныстырды, ұрпақ тәбиесінің өзекті мәселелеріне тоқталды. Бүгінігі қаралатын мәселенің басты мақсаты – жасөспірімдер арасында құқық бұзушылық пен зорлық зомбылыққа жол бермеу, қазақ әке көрген оқ жонар демекші, аталар мен әкелер өнегесін насихаттап ұрпақ тәрбиесінің мазмұнын көтеру деп айтып өтті.

Сөз кезегі «Жетісай ауданының мамандандырылған «Дарын» мектеп-интернаты» коммуналдық мемлекеттік мекемесінің «Әкелер алқасы» мүшесі Досаев Қайрат ағайға берілді, ол балалар мен жасөспірімдер арасындағы құқық бұзушылықтың алдын-алу, кәмелетке толмағандар арасындағы қылмыстың өсуіне жол бермеу, бұл мәселе қазіргі таңда көкейтесті мәселелердің біріне айналып отыр. Оқушылар мектеп сабағы мен үй тапсырмасынан қолдары босағанда, ережелерді сақтап отырған жөн.

Әкесінің баласына қалдырған ең үлкен мұрасы – оның жақсы тәрбиесі. Қазақ даласында әсіресе, ер балаларды ерлікке, батырлыққа баулитын әкелер мектебі болған. "Әке көрген оқ жонар, шеше көрген тон пішер" деген мақал соның айғағы деп айтып өтті.

Сөз кезегі Жетісай АІІБ-нің полиция майоры Қарсыбеков Ерболат пен лейтенанты Насирбаев Нұрғалиға берілді. Ол оқушыларға құқық бұзушылықтың алдын алу және «Жасөспірімдер арасында құқық бұзушылықтың алдын алу» бойынша түсіндірме жұмыстарын жүргізді. Кәмелетке толмағандар арасындағы құқық бұзушылықтың алдын алу, қоғамдағы қылмыстың алдын алудың аса маңызды аспектісі болып табылады. Заңды, әлеуметтік пайдалы қызметке және қоғам мен өмірге ізгілікті көзқарас қалыптастырып, жастарды қылмыстық қызметке жол бермейтін қағидаларға тәрбиелеу қажет.    Қазақстан Республикасында кәмелетке толмағандардың арасында құқық бұзушылықтың алдын алу және балалардың қадағалаусыз және қараусыз жүруінің алдын алу жөніндегі заңнаманы қалыптастыру және дамыту жұмысы қолға алынған.  Кәмелетке толмағандарды тәрбиелеуде бұқаралық ақпарат құралдары зор рөл атқарады. Бірақ, бұл істе айтарлықтай кемшіліктер бар екендігі барлығымызға белгілі. Мысалы: теледидар, смартфондағы интернет арқылы адам өлтіру, қатыгездік, қанкұйлы оқиғалар, алдап-арбау, жарнамалар мұнын өзі келешек ұрпақтың мінез құлқының қалыптасуы мен даму процестеріне зиян келтіреді. Міне сол себептіде мектеп қабырғасында смартфондарды, телефон, планшеттерді пайдалануға болмайтындығы жөнінде айтып өтті. ҚР Қылмыстық Кодексінде «Ұрлық деп өз пайдасына асыру мақсатында бөтеннің мүлкін қайтарымсыз жасырын иемденіп алуды» таныған. Ұрлық, яғни бөтен мүлiктi жасырын ұрлау - екi жүзден жетi жүз айлық есептiк көрсеткiшке дейiнгi мөлшерде немесе сотталған адамның екi айдан жетi айға дейiнгi кезеңдегi жалақысының немесе өзге табысының мөлшерiнде айыппұл салуға, не жүз сексеннен екi жүз қырық сағатқа дейiнгi мерзiмге қоғамдық жұмыстарға тартуға, не екi жылға дейiнгi мерзiмге түзеу жұмыстарына, не үш жылға дейiн бас бостандығын шектеуге, не алты айға дейiнгi мерзiмге қамауға, не үш жылға дейiнгi мерзiмге бас бостандығынан айыруға жазаланатындығы жөнінде айтып өтті.

Әкімшілік құқық бұзушылық кодексінің 12 тарауындағы «Кәмелетке толмағандардың құқығына қол сұғатын әкімшілік құқық бұзушылықтар яғни 127 бап ата-ананың немесе басқа да заңды өкілдердің балаларды тәрбиелеу жөніндегі міндеттерді орындамауы жеті айлық есептік көрсеткіш мөлшерінде айып пұл салуға әкеп соғатыны, 442 бап кәмелетке толмағандардың заңды өкілдерінің еріп жүруінсіз түнгі уақытта ойын сауық мекемелерінде немесе тұрғын жайдан тыс жерде болуы заңмен тыйым салынғандығы жөнінде айтып өтті. Оқушылар құқық бұзушылыққа байланысты туралы өз ойын ортаға салып, белсенділік танытты. Бүгінгі кездесуге келген Жетісай ауданының АІІБ -нің полиция майоры Қарсыбеков Ерболат пен лейтенант Насирбаев Нұрғали ағайға оқушылар сұрақтар қойып, оның барлығына да толық жауап қайтарылды. Бейне тақтада бейнеролик көрсетілді, оқушылар баспасөз беттерінен оқығандарын және теледидардан көргендері бойынша өздерінің ойларын айтты. Ұл балдар бүгінгі тақырыпқа қатысты өте дұрыс пікірлер айтып, белсенділік танытты.

Төмендегідей мәселелер қаралып, қаулы етеді:

1. Құқық бұзушылықтың, зорлық-зомбылықтың, ерте жүктіліктің алдын алу тәрбие жұмыстары үздіксіз жүргізілсін.

2. Мектебімізде қандай да бір жат іс-әрекетін байқалған жағдайда мектеп басшыларына хабардар етілсін.

**ДТІЖО: Н.Нұрмағанбетов**

 **Әлеуметтік педагог: Л.Байбосынова**

****

****

****

 